คือซี่โครงข้างซ้ายปูด และหลังก็ข้างซ้ายปูด ปวดด้วย เพรายืดเหยียดร่างกายท่าแบบบิดตัวครับ ผมไม่รู้ตอนแรกนึกว่าปูดแค่ซี่โครงด้านซ้าย แต่พอตื่นนอนตอนเช้ารู้สึกปวดหลังเลยสังเกตุหลังข้างซ้ายก็ปูด ปวดครับ มันกระดูกเคลื่อนรึป่าวครับผมควรทำอย่างไร ผมติดสอบพรุ่งนี้วันเสาร์-วันจันทร์ สอบสำคัญGAT PAT ที่ใช้ของมหาลัย
สวัสดีค่ะ thanakornการสังเกตเห็นว่าซี่โครงซ้ายปูดขึ้นมานั้น อาจจะเกิดจาก กระดูกซี่โครงที่มีการหักหรือร้าวตามหลังการเกิดอุบัติเหตุ หรือการไปกระแทกโดนบริเวณดังกล่าว มักจะเจ็บร่วมด้วย สาเหตุอื่นๆเช่น การมีก้อนเนื้อที่บริเวณหน้าอก เช่นก้อนไขมัน ก้อนจากชั้นกล้ามเนื้อ ก้อนเนื้องอกของเส้นประสาท หรือเป็นกล้ามเนื้อและกระดูกอ่อนที่ตึงตัวจากการใช้งาน เป็นต้นโดยการไปยืดเหยียดกล้ามเนื้อเฉยๆ ไม่ได้ทำรุนแรงจนมีอาการเจ็บปวดหรือทำให้กระดูกหักหรือร้าวขึ้นมาทันที ไม่น่าจะมีผลทำให้กระดูกปูดขึ้นมาได้แนะนำการสังเกตอาการ และงดการออกแรงหรือออกกำลังกายหนักๆไปก่อน ระวังการกระทบกระแทกเพิ่มเติม โดยถ้าเป็นสาเหตุไม่ร้ายแรงเช่นกล้ามเนื้อหรือเส้นประสาทอักเสบชั่วคราวอาจค่อยๆดีขึ้นเองได้ แต่หากเป็นกลุ่มเนื้องอกก็อาจจะไม่หายไปเองและอาจโตขึ้น หรือถ้าเป็นกลุ่มกระดูกหักหรือเคลื่อนก็อาจจะเจ็บปวดมากขึ้นเรื่อยๆ ถ้ามีอาการที่มากขึ้นดังกล่าวไป ก็ควรไปพบแพทย์เพื่อตรวจเพิ่มเติม